На основу члана 16. Став 1. Закона о изменама и допунама Закона о буџетском систему („Службени гласник РС“, број 103/2015), и на основу члана 7. одлуке о Општинском већу општине Рача („Службени гласник општине Рача “бр. 9/08) доноси,

ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ РАЧА ЗА 2025. ГОДИНУ

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Рача посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава .

Планом поступног увођења родно одговорног буџетирања за кориснике буџетских средстава општине Рача за 2025. годину (у даљем тексту: План), поступно се уводи родно одговорно буџетирање код корисника буџетских средстава општине Рача: Општинска управа, путем дефинисања родне компоненте, односно родних циљева и индикатора у оквиру програма Развој спорта и омладине.

1. Увођење родно одговорног буџетирања у поступку припреме и доношења буџета за 2025. годину, утврђује се према Плану приказаном следећом табелом:

|  |  |  |
| --- | --- | --- |
| Редни број | Назив буџетског корисника | Назив програма |
| 1. | Скупштина општине | Програм 16. Политички систем локалне самоуправе |
| 2. | Председник општине | Програм 16. Политички систем локалне самоуправе |
| 3. | Општинско веће | Програм 16. Политички систем локалне самоуправе |
| 4. | Општинска управа  | Програм 14- Развој спорта и омладине  |
| 5. | Општинска управа  | Програм 15. Локална самоуправа |
| 6. | Библиотека и Културни центар | Програм 13. Развој културе и информисање |
| 7. | Центар за социјални рад | Програм 11. Социјална и дечија заштита |
| 8. | Средња школа | Програм 10. Средње образовање и васпитање |
| 9. | Основна школа | Програм 9. Основно образовање |
| 10. | Предшколска управа  | Програм 8. Предшколско васпитање и образовање |
| 11. | Општинско јавно Правобранилаштво | Програм 15. Опште услуге локалне самоуправе |
| 12 | Општинска управа  | Програм 1. Урбанизам и просторно планирање |
| 13. | Општинска управа | Програм 2. Комунална делатност |
| 14. | Општинска управа  | Програм 3. Локални економски развој |
| 15. | Општинска управа | Програм 4. Развој туризма |
| 16. | Општинска управа | Програм 5. Развој пољопривреде |
| 17. | Општинска управа  | Програм 6. Заштита животне средине |
| 18. | Општинска управа | Програм 7. Организација саобраћаја и саобрађајне инфраструктуре |
| 19. | Општинска управа  | Програм 12. Здравствена заштита |
| 20. | Општинска управа  | Програм 17. Енергетска ефикасност |

Циљ програма је планско подстицање и креирање услова за бављеље спортом за све грађане и грађанке општине, обезбеђивање услова за рад и унапређење капацитета спортских организација и установа преко којих се остварује јавни конкурс у области спорта у општини Програм би требало да доносе једнаку добробит и женама и мушкарцима и да допринесе смањивању постојећих неравноправности, неопходно је да родна димензија буде укључена у циљ и индикаторе.

Овај план утврђује се као минималан у смислу обухвата буџетских корисника и програма код којег се уводи родна компонента и тако што ће бити дефинисан најмање један родни циљ у оквиру Планом предвиђеног програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисан родни циљ, обавезно је дефинисање најмање једног родног индикатора- показатеља за праћење постизања односног циља програма или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2025. годину.

У постављању уродњених циљева и показатеља, буџетски корисник користи релевантне локалне стратешке и планске документе, а посебно акциони план за родну равноправност општине.

1. Послови координације активности и подршке увођењу родно одговорног буџетирања спроводе се у оквиру рада лица за послове родне равноправности.
2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.
3. Овај план објављује се на интернет страници општине Рача и доставља свим буџетским корисницима општине.

ПРЕДЛАГАЧ ПЛАНА

Одељење за привреду, пољопривреду, буџет и финансије.

Број:400-30/24-IV-03

Дана: 14.03.2024 .године.

У Рачи

 Шеф одељења за привреду, пољопривреду,

 буџет и финансије

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Снежана Маџић**